ย่านชุมชนเก่า: ชุมชนกุดทิง
ที่อยู่: ตำบลกุดทิง อำเภอเมืองบึงกาฬ จังหวัดบึงกาฬ ภาคตะวันออกเฉียงเหนือ
ลักษณะสำคัญ: ชุมชนกุดทิง เป็นชุมชนที่อยู่บริเวณโดยรอบ พื้นที่ชุ่มน้ำ ความกว้างโดยเฉลี่ย 22,000 ไร่ ลึก 5-10 เมตร มีความหลากหลายทางชีวภาพประกอบด้วยสัตว์น้ำกว่า 250 สายพันธุ์ มีปลาที่เป็นเอกลักษณ์ไม่มีที่ใดในโลก 20 สายพันธุ์พืชน้ำกว่า 200 ชนิด เป็นที่ทำมาหากินของประชาชนในบริเวณนั้นกว่า 2,000 ครัวเรือน มีนกพันธุ์ต่าง ๆ กว่า 40 ชนิด ชุมชนพักอาศัยกึ่งชนบท เป็นชุมชนที่มีอาชีพหลักในการทำเกษตรกรรม ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท เป็นชุมชนที่มีวิถีชีวิตที่เรียบง่าย อยู่บริเวณโดยรอบพื้นที่ชุ่มน้ำที่มีความสำคัญ